आप सबकी प्रतिक्रियाएँ देखकर गदगद हूं। आप लोगों ने जो सुझाव दिये हैं, उनके लिए हार्दिक आभार। लेकिन संयोग की बात यह है कि आप लोगों ने जो भी कारण बताए हैं, मेरी स्थिति उनसे सर्वथा भिन्न है। न तो मेरे घर में अर्थिंग की समस्या है, न कपडों से जुडी कोई समस्या है, और मेरे घर में कोई कालीन है ही नहीं, फिर उसको लेकर कोई प्राब्लम होने से रही। कपडे भी मैं अधिकतर सूती ही पहनता हूं, इसलिए उनकी वजह से शरीर में आवेश के निर्माण का प्रश्न ही नहीं उठता।